ИЗВОД ИЗ

**ОДЛУКЕ**

**О ФИНАНСИЈСКОЈ ПОДРШЦИ ПОРОДИЦИ СА ДЕЦОМ НА ТЕРИТОРИЈИ ГРАДА НИША**

("Сл. лист града Ниша", бр. 66/2010, 71/2010 - испр. и 2/2012)

**Члан 4**

Као права на финансијску подршку породици са децом утврђују се:

1. Право на једнократну новчану помоћ за прворођено дете;

1а Право на једнократну новчану помоћ незапосленој породиљи;

2. Право на месечну новчану помоћ за дупле близанце, тројке и четворке;

3. Право на пакет за новорођенче;

4. Једнократна новчана помоћ за прворођено дете у Новој години;

5. Право на пакет за ђаке прваке;

6. Право на бесплатну ужину;

7. Право на регресирање трошкова боравка деце у предшколској установи;

8. Право на регресирање трошкова исхране у продуженом боравку за децу основношколског узраста до 10 година;

9. Право на регресирање трошкова боравка у дечјем одмаралишту чији је оснивач Град Ниш.

10. Право на једнократну новчану помоћ за прворођено дете

**Члан 14**

Право на пакет за новорођенче има родитељ, хранитељ или старатељ за свако новорођено дете под условом да на територији Града Ниша има пребивалиште, односно боравиште ако је избеглица или расељено лице са Косова и Метохије.

**Члан 15**

Пакет за новорођенче уручује се на основу потврде надлежне управе за грађанска стања, издате након пријаве рођења детета и уписа у матичну књигу рођених, најкасније до навршене прве године живота детета.

**Члан 16**

Пакет за новорођенче садржи неопходну опрему за новорођенче у вредности 30% од просечне месечне зараде без пореза и доприноса, исплаћене у Граду Нишу за претходни месец, према последњем објављеном статистичком податку, на дан покретања поступка јавне набавке.